section_heading: Povijest sastava
paragraph_text: Sestre Estella i Veronica Bennett i njihova rođakinja Nedra Talley, počele su nastupati još kao tinejdžerice pod imenom The Darling Sisters po priredbama za talente po rodnom gradu New Yorku 1959. godine. Na jednom od takvih nastupa zamijetio ih je menadžer Phillip Halikus i tako je startala njihova karijera. Prvu singl ploču I Want a Boy snimile su pod imenom Ronnie & the Relatives za tvrtku Colpix Records 1961. godine. Zatim su se prezvale u The Ronettes, i izbacile još nekoliko singl ploča i jedan album za Colpix, ali s ne baš osobitim odazivom kod publike.